لائسنشیئٹ ان میڈیسن اینڈ سرجری

لائسنشیئٹ اِن میڈیسن اینڈ سرجری (جسے بعض مواقع پر لائسنشیئٹ اِن میڈیکل پریکٹس بھی کہا جاتا ہے) متحدہ ہندوستان کی اہم طبی سند ہوا کرتی تھی۔ برطانوی راج کے دوران میں ہندوستان کی بعض جامعات یہ سند عطا کرتی تھیں۔ یہ سند ان امیدواروں کو دی جاتی تھی جنھوں نے پانچ سالہ نصاب مکمل کرنے کے بعد مطلوبہ امتحان کامیابی سے پاس کیا ہوتا۔ یہ ایم بی (MB) سند سے مدت کے لحاظ سے مساوی تھی، تاہم ایم بی کی نصابی وسعت نسبتاً زیادہ ہوتی تھی۔

سنہ 1946ء میں صحت عامہ کی حکمت عملیوں کے لیے قائم کی گئی بھور کمیٹی نے اس ڈگری ایل ایم ایس (یا ایل ایم پی) کو ختم کرنے کی سفارش کی اور تمام ڈاکٹروں کے لیے ایک مشترکہ سند یعنی ایم بی بی ایس تجویز کی۔ اس سند کو بعض ریاستوں یا جامعات میں دیگر ناموں سے بھی جانا جاتا تھا، مثلاً لائسنشیئٹ آف میڈیکل فیکلٹی (ایل ایم ایف)۔

لائسنشیئٹ اِن میڈیسن اینڈ سرجری کی ڈگری ماضی میں دوسری سابق برطانوی نو آبادیات جیسے سیلون (موجود سری لنکا)، ملائیشیا اور سنگاپور میں بھی دی جاتی تھی۔ اس ڈگری کا نام فن لینڈ نے بھی اختیار کیا، جہاں عموماً معالجین ایل ایم (L.M.) کے حامل ہوتے ہیں نہ کہ ایم ڈی (M.D.) کے۔

 حوالہ جات 

زمرہ:طبی سندیں